hu hu en hu hu hu hu hu hu az nl id ms ca hbs_lat da de et en es fr de hbs_lat it hu lv lt hu nl nb uz es pl pt pt ro sq sk sl fi sv vi tr el bg kk en ru ru fy he ar fa ur bn hi gu ta mr pa ta te ml th zh zh zh ja ko hu hu hu hu hu ml hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu en hu hu hu hu hu hu hu en hu hu hu zh en es hu es es cs en hu
azərbaycanAfrikaansBahasa IndonesiaMelayucatalàčeštinadanskDeutscheestiEnglishespañolfrançaisGaeilgehrvatskiitalianoKiswahililatviešulietuviųmagyarNederlandsnorsk bokmålo‘zbekFilipinopolskiPortuguês (Brasil)Português (Portugal)românăshqipslovenčinaslovenščinasuomisvenskaTiếng ViệtTürkçeEλλnvιkάбълrapckиқaзaқ TiлiMakeдoHckиpycckийcpпckиykpaïHcbkaעבריתالعربيةفارسیاردوবাংলাहिन्दीગુજરાતીಕನ್ನಡमराठीਪੰਜਾਬੀதமிழ்తెలుగుമലയാളംไทย简体中文繁體中文(台灣)繁體中文(香港)日本語한국어
Legutóbbi módosítás: 2021. január 4. (archivált verziók)
Adatvédelmi szabályzat és felhasználói adatok
Jelentés harmadik fél szerzői jogának, védjegyének és más szellemi tulajdonhoz fűződő jogának megsértéséről
A felelősség kizárása és mentesítések
Szolgáltatásaink rendelkezésre állása és megszüntetése
A WhatsApp feltételeinek elérése különböző nyelveken
Ha Ön nem az európai régióban él, a WhatsApp LLC nyújtja Önnek a WhatsAppot a jelen Szolgáltatási feltételek és Adatvédelmi szabályzat értelmében.
Kattintson ide a WhatsApp szerződési feltételeinek összefoglalója, valamint az Európai Elektronikus Hírközlési Kódex által előírt tájékoztatás elolvasásához.
Ahhoz, hogy (alább meghatározott) Szolgáltatásainkat alkalmazásainkon, szolgáltatásainkon, funkcióinkon, szoftvereinken vagy webhelyünkön keresztül nyújtani tudjuk, Önnek el kell fogadnia Szolgáltatási feltételeinket („Feltételek”).
A WhatsApp Ireland Limited („WhatsApp”, a „mi” személyes névmás és ragozott alakjai) biztosítja Önnek az alább ismertetett szolgáltatásokat („Szolgáltatások”), ha Ön az Európai Gazdasági Térséghez (amelynek az Európai Unió is tagja) tartozó országban vagy térségben, illetve bármely más kapcsolódó országban vagy térségben él (a továbbiakban együttesen „európai régió”). Ha Ön bármely más országban vagy térségben él az európai régión kívül, a WhatsApp LLC nyújtja Önnek a szolgáltatásokat a jelen Szolgáltatási feltételek és Adatvédelmi szabályzat értelmében.
Adatvédelmi és biztonsági alapelvek. A WhatsApp elindítása óta szigorú adatvédelmi és biztonsági alapelvek szerint fejlesztjük Szolgáltatásainkat.
Az Ön összekapcsolása más emberekkel. Lehetőséget biztosítunk Önnek, hogy kommunikáljon más WhatsApp-felhasználókkal, többek között üzeneteken, hang- és videohívásokon, kép- és videóküldésen, az állapota megjelenítésén és – a funkció használata esetén – a tartózkodási helye megosztásán keresztül, és mindezeket a lehetőségeket igyekszünk folyamatosan továbbfejleszteni. A WhatsApp partnerekkel, szolgáltatókkal és társvállalatokkal működik együtt, amelyek segítségével lehetőséget kínálunk Önnek szolgáltatásaik igénybevételére.
Kommunikáció vállalkozásokkal. Lehetőséget biztosítunk Önnek, vállalkozásoknak és más szervezeteknek, hogy a Szolgáltatásaink használatával – például megrendelési, tranzakciós és időpont-foglalási információk, szállítási értesítések, termék- és szolgáltatásfrissítések és marketing útján – kommunikáljanak egymással, és mindezeket a lehetőségeket igyekszünk folyamatosan továbbfejleszteni. A vállalkozásoknak és más szervezeteknek specifikus funkciókat és szolgáltatásokat is kínálunk, például statisztikákat arról, miként használják ők maguk a Szolgáltatásainkat.
Biztonság, védelem és integritás. Folyamatosan dolgozunk Szolgáltatásaink biztonságának, védelmének és integritásának megőrzésén. Ennek része a megfelelő fellépés a rosszindulatú személyekkel és a Feltételeinket sértő tevékenységekkel szemben. Folyamatosan dolgozunk a Szolgáltatásaink visszaélésszerű használatának megakadályozásán, ideértve a másokkal szembeni káros magatartások tiltását is. Ha ilyen személyekről vagy tevékenységről értesülünk, megfelelő intézkedéseket teszünk az ilyen emberek vagy tevékenység eltávolításával, illetve a bűnüldöző szervekkel való kapcsolatfelvétellel. Emberek minden ilyen eltávolítása az alábbi „Megszűnés” című szakasszal összhangban történik.
Hozzáférés biztosítása Szolgáltatásainkhoz. Globális Szolgáltatásaink üzemeltetéséhez szükséges, hogy tartalmakat és információkat továbbítsunk és tároljunk a világ különböző pontjain működő adatközpontjainkban és rendszereinkben (ideértve az Ön lakóhelyén kívüli országokat is). Ez a globális infrastruktúra szükséges és kulcsfontosságú a Szolgáltatásaink biztosításához. Ez az infrastruktúra szolgáltatóink – köztük társvállalataink – tulajdonában vagy üzemeltetésében állhat.
NEM NYÚJTUNK HOZZÁFÉRÉST A SÜRGŐSSÉGI SZOLGÁLATOKHOZ: Fontos különbségek vannak Szolgáltatásaink és az Ön mobiltelefonos és vezetékes telefonos, illetve SMS-szolgáltatásai között. A mi Szolgáltatásaink nem nyújtanak hozzáférést sürgősségi szolgáltatásokhoz vagy sürgősségi szolgálatokhoz, ideértve a rendőrséget, a tűzoltóságot és a kórházakat, illetve nem nyújtanak egyéb módon összeköttetést közbiztonsági válaszadási pontok felé. Önnek kell gondoskodnia arról, hogy kapcsolatba tudjon lépni a megfelelő sürgősségi szolgálatokkal mobiltelefonon, vezetékes telefonon vagy más szolgáltatáson keresztül.
Regisztráció. Szolgáltatásainkra pontos információk megadásával kell regisztrálnia, megadva aktuális mobiltelefonszámát, és ha később megváltoztatja azt, az alkalmazáson belüli számváltoztató funkció használatával módosítania kell a számot. Ön beleegyezik abba, hogy SMS-üzeneteket és telefonhívásokat fogad (tőlünk vagy külső szolgáltatóinktól) a Szolgáltatásainkra való regisztráláshoz szükséges kódokkal.
Névjegyzék. Ha a hatályos törvények megengedik, Ön a kontaktok feltöltésére szolgáló funkcióval rendszeresen rendelkezésünkre bocsáthatja a mobilos névjegyzékében szereplő telefonszámokat, ideértve a Szolgáltatásaink felhasználóit és az Ön egyéb kontaktjait is. Ide kattintva tudhat meg többet a kontaktok feltöltéséről.
Életkor. Ha Ön olyan országban vagy térségben él, amely az európai régióbantalálható, akkor a Szolgáltatásaink szülői felügyelet nélküli igénybevételéhez szükséges regisztrációhoz legalább 16 évesnek kell lennie, illetve idősebbnek, ha ezt írja elő az adott ország vagy térség, ahol Szolgáltatásainkra regisztrál, vagy igénybe veszi őket. Ha Ön bármely más országban vagy térségben él az európai régión kívül, akkor a Szolgáltatásaink igénybevételéhez szükséges regisztrációhoz legalább 13 évesnek kell lennie, illetve idősebbnek, ha ezt írja elő az adott ország vagy térség, ahol Szolgáltatásainkra regisztrál, vagy igénybe veszi őket. Azon túlmenően, hogy Ön betöltötte a hatályos törvények által a Szolgáltatásaink használatára előírt alsó korhatárt, ha Ön nem elég idős ahhoz, hogy jogában álljon országában vagy térségében elfogadni a Feltételeinket, szülőjének vagy gondviselőjének kell elfogadnia a Feltételeket az Ön nevében ahhoz, hogy Ön használhassa a Szolgáltatásainkat. Kérje meg szülőjét vagy gondviselőjét, hogy Önnel együtt olvassa el a jelen Feltételeket.
Eszközök és szoftverek. Szolgáltatásaink használatához Önnek kell gondoskodnia bizonyos készülékekről, szoftverekről és adatkapcsolatokról, amelyeket egyébként mi nem biztosítunk. Ön vállalja, hogy Szolgáltatásaink használatához manuálisan vagy automatikusan letölti és telepíti Szolgáltatásaink frissítéseit. Ön beleegyezik abba is, hogy időről időre értesítéseket küldjünk Önnek a Szolgáltatásainkon keresztül, amennyiben az a Szolgáltatásaink Önnek történő nyújtásához szükséges.
Díjak és adók. Ön felel a mobilszolgáltatói adat-előfizetéséért, az internetdíjakért, továbbá a Szolgáltatásaink Ön általi használatához kapcsolódó minden egyéb díjért és adóért.
Ugrás a lap tetejére
Adatvédelmi szabályzat és felhasználói adatok
A WhatsApp számára fontos az Ön adatainak védelme. A WhatsApp Adatvédelmi szabályzata ismerteti az adatokkal (azon belül üzenetekkel) kapcsolatos gyakorlatunkat, ideértve az általunk Öntől kapott és gyűjtött adatok típusait, az ilyen adatok felhasználását és megosztását, valamint az Önre vonatkozó adatok kezelésével kapcsolatos jogait.
Ugrás a lap tetejére
Feltételeink és szabályzataink. Szolgáltatásainkat Ön Feltételeink és szabályzataink szerint köteles használni. Amennyiben megsérti Feltételeinket vagy szabályzatainkat, intézkedhetünk fiókjára vonatkozóan, ideértve a fiók letiltását vagy felfüggesztését, és ha ezt megtesszük, Ön beleegyezik, hogy az engedélyünk nélkül nem hoz létre új fiókot. A fiókja letiltása vagy felfüggesztése az alábbi „Megszűnés” szakasszal összhangban történik.
Jogszerű és elfogadható használat. Ön kizárólag jogszerű, engedélyezett és elfogadható célokra érheti el és használhatja a Szolgáltatásainkat. Ön nem használhatja (és másoknak sem segíthet használni) a Szolgáltatásainkat olyan módon, amely: (a) sérti, jogellenesen hasznosítja vagy bitorolja a WhatsApp, a WhatsApp-felhasználók vagy mások jogait, ideértve az adatvédelemhez, a nyilvánossághoz, a szellemi tulajdonhoz fűződő és egyéb tulajdonosi jogokat; (b) törvényellenes, obszcén, becsületsértő, fenyegető, megfélemlítő, zaklató, gyűlöletkeltő, faji vagy etnikai szempontból sértő, vagy olyan viselkedésre uszít vagy bátorít, amely jogellenes vagy egyéb módon nem helyénvaló, ideértve az erőszakos bűncselekmények ösztönzését, gyermekek vagy mások veszélyeztetését vagy kizsákmányolását, illetve a károkozás koordinálását is; (c) hazugságok, megtévesztés vagy félrevezető kijelentések közzétételével jár; (d) visszaél valakinek a személyazonosságával; (e) jogellenes vagy elfogadhatatlan kommunikáció küldésével, azon belül tömeges üzenetküldéssel, automatikus üzenetküldéssel, automatikus hívásindítással vagy ezekhez hasonlóval jár; vagy (f) Szolgáltatásaink általunk egyéb módon nem engedélyezett, nem személyes jellegű használatával jár.
Károkozás a WhatsAppnak vagy a felhasználóinknak. Önnek tilos közvetlenül, közvetve, automatikusan vagy más módon elérni, igénybe venni, lemásolni, adaptálni, módosítani, származékos művek készítésére felhasználni, terjeszteni, licencbe adni, allicencbe adni, átruházni, megjeleníteni, bemutatni vagy egyéb, nem megengedhető vagy jogosulatlan módon hasznosítani Szolgáltatásainkat (vagy másoknak ebben segítséget nyújtani), vagy más módon megterhelni, károsítani minket, vagy sérelmet okozni nekünk, Szolgáltatásainknak, rendszereinknek, felhasználóinknak vagy másoknak, ideértve azt is, hogy Ön sem közvetlenül, sem automatikus módon nem teheti meg a következőket: (a) Szolgáltatásaink visszafejtése, megváltoztatása, módosítása, származékos művek készítésére való felhasználása, visszafordítása, vagy Szolgáltatásainkból kód kinyerése; (b) vírusok vagy más káros számítógépes kódok küldése, tárolása vagy továbbítása Szolgáltatásainkon keresztül vagy azok felé; (c) jogosulatlan hozzáférés szerzése vagy annak megkísérlése Szolgáltatásainkhoz vagy rendszereinkhez; (d) Szolgáltatásaink biztonságának, védelmének, bizalmasságának, integritásának, rendelkezésre állásának vagy teljesítményének zavarása vagy megszakítása; (e) fiókok létrehozása Szolgáltatásainkhoz jogosulatlan vagy automatikus módon; (f) felhasználói vagy felhasználókhoz kapcsolódó információk gyűjtése elfogadhatatlan vagy jogosulatlan módon; (g) Szolgáltatásaink, illetve a tőlünk vagy a Szolgáltatásainkból megszerzett adatok jogosulatlan értékesítése, viszontértékesítése, bérbeadása vagy értük díj felszámítása; (h) Szolgáltatásaink terjesztése vagy elérhetővé tétele olyan hálózaton keresztül, amelyben egy időben több készülék veheti igénybe őket, kivéve, ha ez engedélyezett eszközeinkkel, amelyeket kifejezetten Szolgáltatásainkon keresztül tettünk elérhetővé; (i) olyan szoftverek vagy API-k létrehozása, amelyek jelentős mértékben ugyanúgy működnek, mint a Szolgáltatásaink, és ezek használatának külső feleknek illetéktelen módon történő felkínálása; vagy (j) a bejelentési csatornáinkkal való visszaélés, például csalárd vagy megalapozatlan jelentések vagy ellenvetések beküldésével.
A fiókja biztonságának megőrzése. Ön felel a készüléke és a WhatsApp-fiókja biztonságának és védelmének megőrzéséért, és köteles minket haladéktalanul értesíteni fiókja vagy Szolgáltatásaink bármilyen illetéktelen használatáról, igénybevételéről vagy biztonsági incidenséről.
Ugrás a lap tetejére
Szolgáltatásaink lehetővé tehetik, hogy Ön külső webhelyeket, alkalmazásokat, tartalmakat, más termékeket és szolgáltatásokat és a Meta-vállalatokhoz tartozó termékeket érjen el, használjon, vegyen igénybe, vagy interakcióba lépjen velük. Például Ön úgy dönthet, hogy Szolgáltatásainkkal integrált külső adatmentési szolgáltatásokat vesz igénybe (pl. az iCloudot vagy a Google Drive-ot), vagy egy külső fél webhelyén interakcióba lép egy olyan Megosztás gombbal, amely lehetővé teszi, hogy információt küldjön WhatsApp-kontaktjainak. Fontos tudni, hogy a jelen Feltételek és az Adatvédelmi szabályzatunk csak a Szolgáltatásaink használatára érvényesek. Amikor külső termékeket vagy szolgáltatásokat vagy más Meta-vállalatokhoz tartozó termékeket használ, az ilyen termékek vagy szolgáltatások Ön általi használatát azok saját feltételei és adatvédelmi szabályzatai szabályozzák.
Ugrás a lap tetejére
Az Ön jogai. A WhatsApp nem követel tulajdonjogot az Ön által a WhatsApp-fiókjába vagy a Szolgáltatásainkon keresztül küldött információkra. Önnek rendelkeznie kell a WhatsApp-fiókjába vagy Szolgáltatásainkon keresztül küldött információkkal kapcsolatban a szükséges jogokkal, valamint a Feltételeinkben meghatározott jogok és licencengedélyek megadásához szükséges joggal.
A WhatsApp jogai. A Szolgáltatásainkhoz kapcsolódó minden szerzői jog, védjegy, tartomány, logó, arculati elem, kereskedelmi titok, szabadalom vagy más szellemi tulajdonhoz fűződő jog a mi tulajdonunkban van. Ön nem használhatja a szerzői jogunkat, védjegyeinket (vagy hasonló jelzéseinket), tartományainkat, logóinkat, arculati elemeinket, kereskedelmi titkainkat vagy egyéb szellemi tulajdonhoz fűződő jogainkat a kifejezett engedélyünk nélkül, a márkahasználati útmutatóban foglalt eseteket kivéve. Társvállalataink védjegyeit kizárólag az ő engedélyükkel használhatja, ideértve a bármely közzétett márkahasználati útmutatóban foglalt engedélyt is.
Az Ön által a WhatsAppnak adott licencengedélyek. Szolgáltatásaink üzemeltetése és nyújtása érdekében Ön globális, nem kizárólagos, jogdíjmentes, allicencbe adható és átruházható licencengedélyt ad a WhatsAppnak az Ön által Szolgáltatásainkban vagy azokon keresztül feltöltött, benyújtott, tárolt, küldött vagy fogadott információk (azon belül tartalmak) használatára, reprodukálására, terjesztésére, származékos munkák készítésére való felhasználására, megjelenítésére és bemutatására. Az ebben a licencengedélyben Ön által megadott jogok Szolgáltatásaink üzemeltetésére és nyújtására korlátozódnak (például engedélyezi számunkra az Ön profilképének és állapotüzenetének megjelenítését, üzenetei továbbítását, valamint a nem kézbesített üzenetei szervereinken legfeljebb 30 napig történő tárolását, miközben megpróbáljuk kézbesíteni őket).
A WhatsApp Önnek adott licencengedélye. Korlátozott, visszavonható, nem kizárólagos, nem allicencbe adható és nem átruházható licencengedélyt biztosítunk Önnek Szolgáltatásaink használatára a Feltételeink szerint és azoknak megfelelően. Ez a licenc egyedül azt a célt szolgálja, hogy Ön igénybe vehesse Szolgáltatásainkat a Feltételeink által engedélyezett módon. A kifejezetten Önnek megadott licencengedélyeken és jogokon kívül sem vélelmezetten, sem egyéb módon nem adunk Önnek licencengedélyt vagy jogokat.
Ugrás a lap tetejére
Jelentés külső fél szerzői jogának, védjegyének és más szellemi tulajdonhoz fűződő jogának megsértéséről
Ha kárigényt szeretne bejelenteni azzal kapcsolatban, hogy szerzői jogát, védjegyét vagy más szellemi tulajdonhoz fűződő jogát harmadik fél megsértette, olvassa el szellemi tulajdonról szóló szabályzatunkat. Intézkedhetünk az Ön fiókjával kapcsolatban, ideértve fiókja letiltását és felfüggesztését is, ha Ön egyértelműen, súlyosan vagy ismételten megsérti mások szellemi tulajdonhoz fűződő jogait, vagy ha erre jogi okokból kötelezettek vagyunk. A fiókja letiltása vagy felfüggesztése az alábbi „Megszűnés” szakasszal összhangban történik.
Ugrás a lap tetejére
A felelősség kizárása és mentesítések
Ön a Szolgáltatásainkat saját felelősségére és az alábbi felelősséget kizáró nyilatkozatoknak megfelelően veszi igénybe. Szolgáltatásainkat „adott állapotban” nyújtjuk, bármilyen kifejezett vagy vélelmezett jótállás nélkül, korlátozás nélkül ideértve a forgalomképességre, az adott célra való alkalmasságra, a jogcímre, a jogbitorlás-mentességre, valamint a számítógépes vírustól vagy egyéb kártékony kódtól való mentességre vonatkozó jótállásokat is. Nem szavatoljuk az általunk biztosított bármely információ pontosságát, teljességét vagy hasznosságát, hogy a Szolgáltatásaink működőképesek, hibamentesek, védettek vagy biztonságosak lesznek, vagy hogy Szolgáltatásaink zavar, késedelem vagy hiányosságok nélkül fognak működni. Nem szabályozzuk és nem vagyunk felelősek annak szabályozásáért, hogy a felhasználóink hogyan és mikor veszik igénybe vagy használják Szolgáltatásainkat vagy a Szolgáltatásaink által nyújtott funkciókat, szolgáltatásokat és felületeket. Nem vállalunk felelősséget felhasználóink és más külső felek tetteiért vagy információiért (ideértve a tartalmat), és nem vagyunk kötelesek felügyelni ezeket. Ön mentesít minket, leányvállalatainkat, társvállalatainkat, és a hozzánk és hozzájuk tartozó igazgatókat, tisztségviselőket, munkavállalókat, partnereket és ügynököket (a továbbiakban együtt „WhatsApp-felek”) bármely olyan ismert és ismeretlen követeléssel, panasszal, keresettel, vitával, jogvitával vagy kártérítési kötelezettséggel (a továbbiakban együtt „Követelés”) szemben, amely az Ön bármely külső féllel szemben fennálló bármely ilyen jellegű Követelésével kapcsolatos, abból ered, vagy vele összefüggésben merül fel. Az Ön WhatsApp-felekkel kapcsolatos jogait nem módosítja a fenti felelősséget kizáró nyilatkozat, ha tartózkodási helye országának vagy térségének a Szolgáltatásaink Ön általi használatára alkalmazandó törvényei ezt nem engedik meg.
Ugrás a lap tetejére
A WhatsApp felelőssége csak a következő mértékig terjed:
A WhatsApp korlátlanul felelős az életet, a testi épséget vagy az egészséget károsító sérülésekért a jogszabályi rendelkezések értelmében; szándékosság esetén; súlyos gondatlanság esetén; valamint a termékfelelősségi irányelv rendelkezései alapján.
A WhatsApp szakmai gondossággal jár el a Szolgáltatások Önnek való nyújtása során. Amennyiben szakmai gondossággal jártunk el, a WhatsApp nem vállal felelősséget olyan veszteségekért, amelyek nem a jelen Feltételek általunk való megszegéséből vagy más módon a mi cselekedeteinkből fakadnak; olyan veszteségekért, amelyeket a jelen Feltételek elfogadásakor észszerűen sem Ön, sem mi nem láthattunk előre; valamint az észszerű befolyásunkon kívüli eseményekért.
Ugrás a lap tetejére
Ha Ön magánszemély fogyasztó, és életvitelszerűen olyan országban vagy térségben él, amely az európai régióbantalálható, akkor az Ön velünk szemben a jelen Feltételekből vagy Szolgáltatásainkból eredően vagy azokkal kapcsolatban felmerült követelésére országa vagy térsége törvényei alkalmazandók, és Ön a követelést az országa vagy térsége arra joghatósággal rendelkező bármely illetékes bíróságánál rendezheti. Minden más esetben Ön beleegyezik, hogy a követelést Írország valamely illetékes, a követelésre nézve joghatósággal rendelkező bíróságánál rendezzük, és hogy a jelen Feltételekre és bármely követelésre nézve Írország törvényei alkalmazandók, tekintet nélkül a kollíziós szabályokra.
Ugrás a lap tetejére
Szolgáltatásaink rendelkezésre állása és megszüntetése
Szolgáltatásaink rendelkezésre állása. Folyamatosan törekszünk Szolgáltatásaink fejlesztésére. Ez azt jelenti, hogy bővíthetjük, hozzáadhatjuk vagy eltávolíthatjuk Szolgáltatásaink bizonyos részeit, egyes működéseket és funkciókat, valamint a támogatást bizonyos eszközökhöz és platformokhoz. Szolgáltatásainkban zavar jelentkezhet, például karbantartás, javítás, frissítés vagy hálózati vagy berendezéshiba miatt. Bármikor megszüntethetjük Szolgáltatásaink egészét vagy részeit, ideértve bizonyos funkciókat, valamint bizonyos készülékek és platformok támogatását is 30 napos értesítési időszak mellett, fenntartva ugyanakkor, hogy ilyen értesítés nem szükséges sürgős helyzetekben, például, ha visszaélés megelőzéséről, jogi követelményeknek való megfelelésről, illetve biztonsági vagy működőképességi problémák megoldásáról van szó. Általunk nem befolyásolható események, például természeti katasztrófák és egyéb vis maior események érinthetik a Szolgáltatásainkat.
Megszűnés. Bár reméljük, hogy Ön WhatsApp-felhasználó marad, fiókja törlésével bármikor, bármilyen oknál fogva megszüntetheti a WhatsApp-pal fennálló kapcsolatát. Ennek menetéről a Súgóközpont Android, iPhone, illetve KaiOS rendszerre vonatkozó cikkeiben talál tájékoztatást.
Ez az indokkal történő felmondási jogunkat nem befolyásolja. Jogos indoknak számít, ha valamelyik fél megsérti a törvényeket vagy külső fél jogait, illetve egyéb módon megszegi a jelen Feltételeket, és az adott helyzet összes körülményének és mindkét fél érdekeinek a mérlegelése után a felmondó féltől észszerűen nem várható el, hogy a szerződéses jogviszonyt továbbra is fenntartsa a megállapodás szerinti megszűnésig vagy a felmondási idő lejártáig. A jogos indokkal való felmondás csak észszerű időn belül lehetséges azt követően, hogy a másik félnek tudomására jutott a jogsértés.
Ha a felmondás alapos indoka a jelen Feltételek szerinti valamely kötelezettség megszegése, a felmondás csak a megadott jogorvoslati időszak sikertelen lezárulta vagy eredménytelen figyelmeztetés után megengedett. Ez a rendelkezés nem alkalmazandó azonban, ha a jogsértő fél határozottan és véglegesen elutasítja a kötelezettségei teljesítését, vagy ha mindkét fél érdekeinek mérlegelése után a különleges körülmények indokolják az azonnali felmondást.
A jelen „Megszűnés” szakasznak megfelelően mi bármikor módosíthatjuk, felfüggeszthetjük vagy megszüntethetjük Szolgáltatásaink Ön általi elérését vagy használatát gyanús vagy törvényellenes magatartás esetén, ideértve a csalás esetét is, vagy ha észszerűen úgy gondolhatjuk, hogy Ön megsértette Feltételeinket, vagy kárt, kockázatot, illetve potenciális jogi kitettséget okozott nekünk, felhasználóinknak vagy másoknak. Letilthatjuk vagy törölhetjük továbbá a fiókját, ha a regisztrációja után nem válik aktívvá, vagy hosszabb időn át inaktív marad. Ha Ön törli a fiókját, illetve mi letiltjuk vagy töröljük a fiókját, a jelen Feltételek az Ön és miközöttünk fennálló megállapodásként megszűnnek, de a következő rendelkezések továbbra is érvényben maradnak az Ön és a WhatsApp közötti kapcsolat bármilyen megszűnése esetén is: „Engedélyek”, „A felelősség kizárása és mentesítések”, „A felelősség korlátozása”, „Vitarendezés”, „Szolgáltatásaink rendelkezésre állása és megszüntetése”, valamint „Egyéb rendelkezések”. Ha úgy gondolja, hogy fiókját tévedésből szüntettük meg vagy függesztettük fel, kérjük, vegye fel velünk a kapcsolatot a support@support.whatsapp.com címen.
Ugrás a lap tetejére
Amennyiben az Ön és közöttünk létrejött, mindkét fél által aláírt megállapodás másként nem rendelkezik, Feltételeink jelentik a teljes megállapodást Ön és közöttünk a WhatsApp-pal és Szolgáltatásainkkal kapcsolatban, és hatálytalanítanak bármely korábbi megállapodást.
Fenntartjuk a jogot, hogy a jövőben egyes Szolgáltatásainkra külön feltételeket kössünk ki (amely esetben Ön értelemszerűen külön beleegyezését adhatja ezekhez).
Nem áll szándékunkban lehetővé tenni Szolgáltatásaink terjesztését vagy használatát bármely olyan országban vagy térségben, ahol az ilyen terjesztés vagy használat sértené a helyi törvényeket, vagy bármilyen szabályozás betartására kötelezne minket egy másik országban vagy térségben. Fenntartjuk a jogot arra, hogy Szolgáltatásainkat bármely országban vagy térségben korlátozzuk.
Ön köteles betartani az Egyesült Államokban és más országokban érvényes exportszabályozási és kereskedelmi szankciókra vonatkozó összes törvényt („Exporttörvények”). Ön vállalja, hogy a szükséges kormányzati engedélyek nélkül sem közvetlenül, sem közvetve nem exportálja, újraexportálja, nyújtja vagy továbbítja egyéb módon Szolgáltatásainkat: (a) az Exporttörvények szerint tilalom alá eső magánszemélynek, szervezetnek, térségbe vagy országba; (b) bárkinek, aki szerepel az Egyesült Államok vagy más országok kormánya által a korlátozott felekről összeállított listán; vagy (c) bármely olyan célból, amely tilalom alá esik az Exporttörvények szerint, ideértve a vegyi, biológiai vagy atomfegyverekkel kapcsolatos, illetve rakétatechnológiai alkalmazást. Ön vállalja, hogy nem használja vagy tölti le Szolgáltatásainkat, ha korlátozott országban vagy térségben tartózkodik, ha jelenleg szerepel az Egyesült Államok vagy más országok kormánya által a korlátozott felekről összeállított listán, vagy bármilyen oknál fogva tilalom alá esik az Exporttörvények miatt, és nem rejti el tartózkodási helyét IP proxy segítségével vagy más módon.
Feltételeink bármely Ön által javasolt módosításához vagy bármely rendelkezésről való Ön által javasolt lemondáshoz a kifejezett hozzájárulásunk szükséges.
Folyamatosan dolgozunk Szolgáltatásaink fejlesztésén és új funkciók kidolgozásán, hogy termékeinket még jobbá tegyük az Ön és közösségeink számára. Emiatt előfordulhat, hogy a jelen Feltételeket időről időre módosítanunk kell, hogy pontosan tükrözzék Szolgáltatásainkat és gyakorlatunkat. Csak akkor végzünk módosításokat, ha a rendelkezések többé már nem helytállóak, vagy hiányosak. Ha törvényi előírás eltérően nem rendelkezik, legalább 30 nappal korábban értesítjük Önt a Feltételeink módosításairól (például e-mailben vagy a Szolgáltatásainkon keresztül), így Önnek lehetősége lesz áttekinteni a módosított Feltételeinket még a hatálybalépésük előtt; emellett gondoskodunk arról, hogy bármilyen módosítás észszerű legyen az Ön számára is, figyelembe véve az Ön érdekeit. A Feltételek tetején az „Utolsó módosítás” dátumát is frissítjük. A jelen Feltételek módosításai a tervezett változásokról általunk küldött értesítés után legkorábban 30 nappal lépnek hatályba. Ha a módosított Feltételek hatályba lépnek, akkor azok fognak Önre vonatkozni, ha folytatja Szolgáltatásaink használatát. Reméljük, hogy tovább használja Szolgáltatásainkat, ha azonban nem fogadja el módosított Feltételeinket, fiókja törlésével be kell szüntetnie Szolgáltatásaink használatát.
Jelen Feltételek értelmében fennálló valamennyi jogunkat és kötelezettségünket szabadon átruházhatjuk bármely társvállalatunkra, illetve fúzió, akvizíció, átszervezés vagy eszközértékesítés kapcsán, továbbá a törvény erejénél fogva vagy egyéb módon. Ilyen átruházás esetén az Ön adatait csak a hatályos törvények betartásával adjuk át, és ahol szükséges, a hozzájárulását is kérjük; a folytatásban a jelen Feltételek fogják az Ön ilyen külső féllel fennálló kapcsolatát is szabályozni. Reméljük, hogy Ön tovább használja a WhatsAppot, ha azonban nem fogadja el az ilyen átruházást, fiókja törlésével be kell szüntetnie Szolgáltatásaink használatát az ilyen átruházásról való értesítését követően.
Előzetes írásbeli beleegyezésünk nélkül Ön nem ruházhatja át másra a jelen Feltételek értelmében fennálló semelyik jogát vagy kötelezettségét.
A jelen Feltételek egyetlen rendelkezése sem tarthat vissza bennünket a jogszabályok betartásától.
Az itt foglaltak kivételével Feltételeink nem adnak egyetlen külső félnek semmilyen kedvezményezetti jogot.
Ha Feltételeink valamelyikét nem érvényesítjük, az nem tekinthető jogfeladásnak.
Ha jelen Feltételek bármely rendelkezése törvényellenesnek, érvénytelennek vagy bármilyen oknál fogva érvényesíthetetlennek bizonyulna, akkor az adott rendelkezést úgy kell tekinteni, mintha átesett volna az érvényesíthetőségéhez minimálisan szükséges módosításokon, vagy ha nem érhető el az érvényesíthetősége, akkor elválaszthatónak kell tekinteni a Feltételeinktől, és nem befolyásolhatja a Feltételek fennmaradó rendelkezéseinek érvényességét vagy érvényesíthetőségét, és Feltételeink fennmaradó része továbbra is teljes egészében hatályban és érvényben marad.
Minden jogot fenntartunk, amelyet kifejezetten nem engedtünk át Önnek. Bizonyos országokban Önnek mint fogyasztónak vannak törvényben foglalt jogai, és jelen Feltételeinkkel nem áll szándékunkban korlátozni az ilyen, szerződéssel nem megszüntethető, törvényben foglalt fogyasztói jogokat. Bizonyos országokban Önnek mint érintettnek lehetnek törvényes jogai, és jelen Feltételeinkkel nem áll szándékunkban korlátozni az ilyen, szerződéssel nem megszüntethető jogokat.
A WhatsApp-pal és Szolgáltatásainkkal kapcsolatos visszajelzéseit vagy más javaslatait minden esetben köszönettel vesszük, de Ön tudomásul veszi, hogy nem köteles visszajelzéseket vagy javaslatokat adni, továbbá hogy visszajelzéseit és javaslatait bármilyen korlátozás, illetve bármilyen térítésre vonatkozó kötelezettség nélkül felhasználhatjuk.
Ugrás a lap tetejére
A WhatsApp feltételeinek elérése különböző nyelveken
Ahhoz, hogy Feltételeinket bizonyos más nyelveken is el tudja érni, változtassa meg a WhatsApp-munkamenet nyelvi beállítását. Ha a Feltételeink a kiválasztott nyelven nem érhetők el, akkor alapértelmezettként az angol verziót jelenítjük meg.
Tekintse át a következő dokumentumokat, amelyek további információkkal szolgálnak a Szolgáltatásaink Ön általi igénybevételével kapcsolatban:
A WhatsApp Adatvédelmi szabályzata
A WhatsApp Szellemi tulajdonra vonatkozó szabályzata
A WhatsApp Márkahasználati irányelvei
Ugrás a lap tetejére
2022 © WhatsApp LLC
Adatvédelem és felhasználási feltételek